CELEX: 62009CN0345
Language: hu
Date: 2009-08-27 00:00:00
Title: C-345/09. sz. ügy: A Centrale Raad van Beroep (Hollandia) által 2009. augusztus 27-én benyújtott előzetes döntéshozatal iránti kérelem — J. A. van Delft és társai kontra College voor zorgverzekeringen

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/12
            
         A Centrale Raad van Beroep (Hollandia) által 2009. augusztus 27-én benyújtott előzetes döntéshozatal iránti kérelem — J. A. van Delft és társai kontra College voor zorgverzekeringen
   (C-345/09. sz. ügy)
   2010/C 11/21
   Az eljárás nyelve: holland
   
      A kérdést előterjesztő bíróság
   
   Centrale Raad van Beroep
   
      Az alapeljárás felei
   
   
      Fellebbező felek: J. A. van Delft és társai
   
      Ellenérdekű fél a fellebbezési eljárásban: College voor zorgverzekeringen
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni az 1408/71 rendelet (1) 28., 28a. és 33. cikkét, az 1408/71 rendelet VI. melléklete R. része 1. pontjának a) és b) pontját, valamint az 574/72 rendelet 29. cikkét, hogy azokkal ellentétes a ZVW 69. cikkéhez hasonló nemzeti rendelkezés, ha az 1408/71 rendelet 28. és 28a. cikkéből következően alapvetően jogosultságokkal rendelkező nyugdíjas személynek a nemzeti rendelkezés alapján be kell jelentkeznie a College voor zorgverzekeringenhez, és ennek a nyugdíjasnak a nyugdíjából akkor is le kell vonni a járulékot, ha nem történt meg az 574/72 rendelet (2) 29. cikke szerinti nyilvántartásba vétel?
            
         
               2)
            
            
               Úgy kel-e értelmezni az EK 39. cikket és az EK 18. cikket, hogy azokkal ellentétes a ZVW 69. cikkéhez hasonló nemzeti rendelkezés, ha az 1408/71 rendelet 28. és 28a. cikkéből következően alapvetően jogosultságokkal rendelkező uniós polgárnak a nemzeti rendelkezés alapján be kell jelentkeznie a College voor zorgverzekeringenhez, és ennek a polgárnak a nyugdíjából akkor is le kell vonni a járulékot, ha nem történt meg az 574/72 rendelet 29. cikke szerinti nyilvántartásba vétel?
            
         
      (1)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.).
   
      (2)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (HL L 74., 1. o.; magyar nyelvű különkiadás 5. fejezet, 1. kötet, 83. o.).